NER บวก 4% อานิสงส์ “จีน” เปิดประเทศ หนุนส่งออกสินค้ายาง
NER วิ่ง 4% รับเซนติเมนท์บวก “จีน” เปิดประเทศ ผ่อนคลายมาตรการโควิด หนุนการค้าไทยคึกคัก ดันส่งออกผลิตภัณฑ์ยางแกร่ง
NER วิ่ง 4% รับเซนติเมนท์บวก “จีน” เปิดประเทศ ผ่อนคลายมาตรการโควิด หนุนการค้าไทยคึกคัก ดันส่งออกผลิตภัณฑ์ยางแกร่ง
28 ธ.ค. 2565

ผู้สื่อข่าวรายงานว่า วันนี้ (28 ธ.ค.65) ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 14:37 น. อยู่ที่ระดับ 6.30 บาท บวก 0.25 บาท หรือ 4.13% สูงสุดที่ระดับ 6.30 บาท ต่ำสุดที่ระดับ 6.05 บาท ด้วยมูลค่าการซื้อขาย 107.38 ล้านบาท

บริษัทหลักทรัพย์ เอเซีย พลัส จำกัด ระบุในบทวิเคราะห์ ว่า NER ได้ประโยชน์จากการที่ประเทศจีนมีทิศทางการผ่อนคลายมาตรการโควิด นอกจากนี้ยังมีแนวโน้มผ่อนคลายมาตรการป้องกันจากระดับขึ้นสูงสุด (Category A) สู่ระดับขั้นที่ต่ำลงมา สำหรับปัจจุบันข้อมูล 10 เดือนแรกของปี 65 การส่งออกจากไทยไปจีนยังติดลบ 6% เทียบกับปีก่อน ซึ่งสินค้าส่งออก 5 อันดับแรก นำโดย 1) ผลไม้สด แช่เย็น แช่แข็งและแห้ง 2) ผลิตภัณฑ์ยาง 3) เม็ดพลาสติก 4) ผลิตภัณฑ์มันสำปะหลัง 5) เครื่องคอมพิวเตอร์ อุปกรณ์และส่วนประกอบ ดังนั้นหากจีนเปิดประเทศการค้าของไทยกับจีนน่าจะกลับมาคับคั่งขึ้น